Diari Oficial de la Generalitat Valenciana


Sumari del DOGV 8982, del 23-12-2020 (2020/11495)

RESOLUCIÓ de 14 de desembre de 2020, de la Conselleria d'Educació, Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius.
----------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8982

Data del DOGV
:   23-12-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/11322


Data del document
:   14-12-2020

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 14 de desembre de 2020, de la Conselleria d'Educació, Cultura i Esport, per la qual s'aproven les taules de valoració documental que han rebut el dictamen favorable de la Junta Qualificadora de Documents Administratius. [2020/11088]  
La Llei 4/1998, d'11 de juny, de la Generalitat, del patrimoni cultural valencià, va crear, per l'article 85, la Junta Qualificadora de Documents Administratius, a la qual correspon l'estudi i el dictamen de les qüestions relatives a la qualificació, utilització, integració en els arxius, exclusió d'aquests i inutilitat administrativa dels documents. D'altra banda, en l'article 84.1 de la mateixa llei s'estableix que reglamentàriament es determinaran el termini de vigència administrativa i altres normes relatives a la circulació, conservació i qualificació dels documents de les diferents administracions de la Comunitat Valenciana, com també a la destrucció dels no reservats a la seua conservació permanent.  
  
Posteriorment, la Llei 3/2005, de 15 de juny, de la Generalitat, d'arxius, va determinar en l'article 11 la composició i les principals funcions de la Junta Qualificadora de Documents Administratius.  
Finalment, i com a desenvolupament de la normativa anterior, es va publicar el Decret 189/2005, de 2 de desembre, del Consell de la Generalitat, pel qual es regula la Junta Qualificadora de Documents Administratius i el procediment de valoració, conservació i eliminació del patrimoni documental dels arxius públics. En aquest decret s'estableix, en l'article 17.1, que les propostes de taules de valoració documental que hagen sigut informades favorablement per la Junta Qualificadora de Documents Administratius seran aprovades mitjançant una resolució del conseller competent en matèria de cultura.  
En la sessió celebrada el dia 1 de desembre de 2020, la Junta Qualificadora de Documents Administratius va estudiar les propostes de taules de valoració documental presentades per les corresponents comissions de valoració documental.  
En conseqüència, fent ús de les facultats que em confereix l'article 28.e de la Llei 5/1983, de 30 de desembre, del Consell, resolc:  
  
Primer  
Aprovar i fer públiques les taules de valoració documental presentades per les diferents comissions de Valoració Documental de l'Administració que han obtingut l'informe favorable de la Junta Qualificadora de Documents Administratius en la sessió celebrada el dia 1 de desembre de 2020:  
- Codi 00529. Concessió de la Targeta del Major de la Comunitat Valenciana.  
- Codi 00701. Expedients de concessió de llicències, permisos i vacances.  
- Codi 00222. Expedients de control horari dels empleats públics.  
  
- Codi 00950. Presa de possessió i cessament d'alts càrrecs.  
El resum de les taules de valoració documental aprovades figura com a annex a aquesta resolució.  
  
Segon  
D'acord amb el que preveu l'article 39 de la Llei 39/2015, d'1 d'octubre, del procediment administratiu comú de les administracions públiques, aquesta resolució tindrà efectes plens als tres mesos de ser publicada en el Diari Oficial de la Generalitat Valenciana, i estarà condicionada, en tot cas, al fet que durant aquest termini de temps no hi haja constància de la interposició de cap recurs.  
Contra aquesta resolució, que posa fi a la via administrativa, de conformitat amb el que disposa l'article 114 de la Llei 39/2015, d'1 d'octubre, del procediment administratiu comú de les administracions públiques, es pot interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà a aquell en el qual es publique aquesta resolució, de conformitat amb el que estableixen els articles 10 i 46 de la Llei 29/1998, de 13 de juny, reguladora de la jurisdicció contenciosa administrativa.  
  
En tot cas, les institucions i els organismes afectats no podran eliminar la documentació fins que la resolució, en el cas de ser impugnada, adquirisca fermesa legal.  
  
València, 14 de desembre de 2020.- El conseller d'Educació, Cultura i Esport: Vicent Marzà i Ibáñez.  
  
  
ANNEX  
  
Codi 00232  
Sèrie documental: Concessió de la Targeta del Major de la Comunitat Valenciana.  
Òrgan productor: Conselleria d'Igualtat i Polítiques Inclusives / direccions territorials.  
Funció: Concedir la Targeta del Major de la Comunitat Valenciana, que té com a finalitat potenciar la màxima llibertat, activitat i plena integració social i òptima qualitat dels majors.  
Data del dictamen: 1 de desembre de 2020.  
Dictamen: Eliminació parcial:   
Conservació permanent de les resolucions de les targetes emeses.  
Eliminació de les sol·licituds una vegada transcorregut un any des de la resolució.  
Es conservarà un exemplar de cada any com a mostra de la tramitació.  
  
  
Codi: 00861  
Sèrie documental: Expedients de concessió de llicències, permisos i vacances.  
Òrgan productor: Conselleria de Justícia, Interior i Administració Pública / Sotssecretaria.   
Funció: Concedir els permisos, llicències i vacances al personal funcionari i laboral.   
Data del dictamen: 1 de desembre de 2020.  
Dictamen: Eliminació total als 5 anys.  
Aquest dictamen té caràcter transversal per a tota la Generalitat.  
  
  
Codi: 00584  
Sèrie documental: Expedients de control horari dels empleats públics.  
Òrgan productor: Conselleria de Justícia, Interior i Administració Pública / Sotssecretaria.  
Funció: Control horari de presències i absències dels empleats públics.   
Data del dictamen: 1 de desembre de 2020.  
Dictamen: Eliminació total als 5 anys.  
Aquest dictamen té caràcter transversal per a tota la Generalitat.  
  
  
Codi: 00510  
Sèrie documental: Presa de possessió i cessament d'alts càrrecs.  
Òrgan productor: Conselleria de Justícia, Interior i Administració Pública / Sotssecretaria.  
Funció: Tramitar les propostes de nomenaments i cessaments d'alts càrrecs.  
Data del dictamen: 1 de desembre de 2020.  
Dictamen: Conservació permanent.  
Aquest dictamen té caràcter transversal per a tota la Generalitat.